Nuutste in landbou by Sunland ekspo te sien | News24
Nuutste in landbou by Sunland ekspo te sien
=Boere, nutsmanne- en vroue, tuiniers en die publiek word uitgenooi na ’n landbou-ekspo waar die nuutste produkte en gereedskap vir landbou en tuinwerk vanaf 26 tot 27 Februarie op Sunland vertoon word. Foto: VERSKAF
Nuutste implimente en vernuftighede om landbou meer produktief aan te pak is eersdaags te sien by ’n landbou-ekspo in die pragtige Sondagsrivier-vallei.
Die CADEK Media se vierde Oos-Kaapse landbou ekspo, word dié keer op Sunlands, Addo gehou. Die ekspo ondersteun die plaaslike gemeenskap en word daarom ook aangebied op die terrein van Laerskool Sondags-rivier vanaf Vrydag, 26 Februarie tot Saterdag, 27 Februarie.
Uitstallers soos John Deere, Landini, Kubota, Izusu, Stihl, Turg-Ag, Vox Telecom, UD & Billson Trucks, Turfmaster en vele meer sal hulle nuutste trekkers en toerusting vertoon.
“Dié bedryfs-ekspo word goed ondersteun deur plaaslike boere en is ‘n vertoonvenster van die nuutste in Landbou. Die algemene publiek is baie welkom aangesien daar heelwat produkte is vir die nutsman, opsigter en tuinier,” sê Chris de Klerk, organiseerder van die Ekspo.
Boere kan ook aansoek doen om ’n spesiale funksie op Vrydag, 26 Februarie by te woon – maar hulle moet vinning registreer aange-sien plekke beperk is. Registreer aanlyn by www.agriworks.co.za/register.php
Die ekspo is oor die twee dae oop vanaf 09:00 tot 17:00. T
Toegang is R30 per persoon en kinders onder 16 jaar kan dit gratis bywoon. Kaartjies is beskikbaar by die hekke op die dag en daar is gratis en veilige parkering.
Uitstallers moet so gou moontlik hul staanplekke bespreek.
Besoek www.agriworks.co.za of bel 021 854 4700 vir meer inligting. (Sien ook p.3)
LIVE #CrimeStats: Increases for robbery and hijacking